ai4bharat/Pralekha huggingface dataset:
প্রধানমন্ত্রীরদপ্তর
২০২৩-এর পরীক্ষা পে চর্চা সংক্রান্ত কাজকর্মে অংশ নিতে পড়ুয়া, অভিভাবক ও শিক্ষক-শিক্ষিকাদের প্রতি প্রধানমন্ত্রীর আহ্বান
নয়াদিল্লি, ৩০ নভেম্বর, ২০২২
প্রধানমন্ত্রী শ্রী নরেন্দ্র মোদী ২০২৩-এর পরীক্ষা পে চর্চা সংক্রান্ত নানান আকর্ষণীয় কাজকর্মে অংশ নিতে পড়ুয়া, অভিভাবক ও শিক্ষক-শিক্ষিকাদের প্রতি আহ্বান জানিয়েছেন। প্রধানমন্ত্রী আমাদের পড়ুয়াদের জন্য উদ্বেগ মুক্ত পরিবেশ তৈরিতে যৌথ প্রচেষ্টার ওপর বিশেষ গুরুত্ব দেন।
শিক্ষা মন্ত্রকের একটি ট্যুইটকে উদ্ধৃত করে প্রধানমন্ত্রী ট্যুইটে বলেন;
“আমি ২০২৩-এর পরীক্ষা পে চর্চা সংক্রান্ত নানান আকর্ষণীয় কাজকর্মে অংশ নিতে সব পরীক্ষা যোদ্ধা, তাদের অভিভাবক ও শিক্ষক-শিক্ষিকাদের আহ্বান জানাই। চলুন আমাদের পড়ুয়াদের জন্য উদ্বেগ মুক্ত পরিবেশ গড়ে তুলতে সকলে একযোগে কাজ করি। #PPC2023”
PG/PM/NS
(
প্রধানমন্ত্রীরদপ্তর
বিমুদ্রাকরণের ফলে কালোটাকার পরিমাণ কমেছে, করের আওতায় অনেককে আনা গেছে ও স্বচ্ছতা বৃদ্ধি পেয়েছেঃ প্রধানমন্ত্রী
নতুনদিল্লি, ৮ই নভেম্বর, ২০২০
প্রধানমন্ত্রী শ্রী নরেন্দ্র মোদী বলেছেন, “বিমুদ্রাকরণের ফলে কালোটাকার পরিমাণ কমেছে, করের আওতায় অনেককে আনা গেছে ও স্বচ্ছতা বৃদ্ধি পেয়েছে।“
প্রধানমন্ত্রী আরো বলেছেন, “এগুলির ফলে দেশের প্রগতিতে প্রভুত সুবিধে হয়েছে।“
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১০৫ কোটি ৭০ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১২ কোটির বেশি টিকার ডোজ রয়েছে
নতুন দিল্লি, ২৩ অক্টোবর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১০৫ কোটি ৭৮ লক্ষ ৫ হাজার ৪২৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১২ কোটি ২ লক্ষ ৫৪ হাজার ১০৪টি টিকার ডোজ হাতে রয়েছে।
CG/BD/AS/
(Visitor Counter : 103
মন্ত্রিসভারঅর্থনৈতিকবিষয়সংক্রান্তকমিটি
এশীয় উন্নয়ন ব্যাঙ্কের সহায়তায় উত্তর-পূর্বাঞ্চলীয় রাজ্যগুলির সড়কের জন্য পুনর্নিধারিত খরচ অনুমোদন করল কেন্দ্রীয় মন্ত্রিসভা
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনীতি বিষয়ক কমিটির বৈঠকে এশীয় উন্নয়ন ব্যাঙ্কের সহায়তায় উত্তর-পূর্বাঞ্চলীয় রাজ্যগুলির সড়কের জন্য পুনর্নিধারিত খরচ অনুমোদিত হল। আসাম, মণিপুর, মেঘালয়, মিজোরাম, সিকিম এবং ত্রিপুরার মতো উত্তর-পূর্বাঞ্চলের রাজ্যগুলির ৪৩৩.৭ কিলোমিটার দীর্ঘ রাজ্য সড়কগুলির নির্মাণ ও উন্নয়নের জন্য এর আগে ১,৩৫৩.৮৩ কোটি টাকা অনুমোদন করা হয়েছিল। কেন্দ্রীয় সাহায্যে এই কর্মসূচি রূপায়িত হয়েছে পাঁচ বছরে ২,১৪৪.৫৬ কোটি টাকায়। ঋণ সহায়তা হিসেবে এশীয় উন্নয়ন ব্যাঙ্ক  দুই পর্বে দিয়েছে ২,০০০ লক্ষ টাকা।
২০০৫-এর অক্টোবরে রাস্তার সমীক্ষা করেছিল এডিবি। তাতে দেখা গিয়েছিল যে প্রায় ৭০ শতাংশ রাস্তার অবস্থাই খারাপ। ২০১১-র ১৯শে মে কেন্দ্রীয় মন্ত্রিসভার অর্থনীতি বিষয়ক কমিটি এই রাস্তার সংস্কারের প্রস্তাব অনুমোদন করেছিল। নির্মাণের সময় ধার্য হয়েছিল পাঁচ বছর।
উত্তর-পূর্বাঞ্চলের দুর্গম অঞ্চলগুলিতে যোগাযোগ বাড়িয়ে বাগিচা শিল্প, বনজ সম্পদ এবং পর্যটনের প্রসারে এই প্রকল্প উল্লেখযোগ্য ভূমিকা নিতে পারে। এছাড়া, কমবে যাতায়াতের সময় এবং যাত্রীদের খরচ। রাজ্য সড়কগুলির সংলগ্ন অঞ্চলে বসবাসকারী মানুষের আর্থ-সামাজিক উন্নয়ন হবে যার ফলে সামগ্রিকভাবেই উপকৃত হবে দেশ।
CG/AP/DM
(Visitor Counter : 101
প্রধানমন্ত্রীরদপ্তর
উগাড়ি উপলক্ষে প্রাক্তন উপ-রাষ্ট্রপতি শ্রী এম ভেঙ্কাইয়া নাইডু আয়োজিত অনুষ্ঠানে প্রধানমন্ত্রীর অংশগ্রহণ
নয়াদিল্লি, ২১ মার্চ, ২০২৩
প্রধানমন্ত্রী শ্রী নরেন্দ্র মোদী উগাড়ি উপলক্ষে প্রাক্তন উপ-রাষ্ট্রপতি শ্রী এম ভেঙ্কাইয়া নাইডু আয়োজিত অনুষ্ঠানে অংশগ্রহণ করেছেন।
প্রাক্তন উপ-রাষ্ট্রপতি শ্রী এম ভেঙ্কাইয়া নাইডুর এক ট্যুইট বার্তার প্রত্যুত্তরে প্রধানমন্ত্রী বলেছেন :
“আমাদের প্রাক্তন উপ-রাষ্ট্রপতি শ্রী @MvenkaiahNaidu গারু আয়োজিত উগাড়ি অনুষ্ঠানে অংশগ্রহণ করতে পেরে আমি আনন্দিত। গত কয়েক দশক ধরে তাঁর সঙ্গে পরিচয়। সংস্কৃতির প্রতি তাঁর আগ্রহ এবং বিভিন্ন গুরুত্বপূর্ণ উৎসব পালনে তাঁর উদ্দীপনা আমি দেখেছি।”
PG/CB/DM/
(
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ২৯ কোটি ১০লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলির কাছে ৩ কোটি ৬লক্ষের বেশি টিকার ডোজ রয়েছে
নতুনদিল্লী, ২০ই জুন, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। তবে নমুনা পরীক্ষা, সংক্রমিতদের শনাক্ত করা, চিকিৎসার ব্যবস্থা করা এবং যথাযথ কোভিড আচরণবিধিও মেনে চলতে হবে।
দ্রুততার সঙ্গে কোভিড-১৯ টিকাকরণ অভিযানের তৃতীয় পর্যায় পয়লা মে থেকে শুরু হয়েছে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৫০ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ২৯,১০,৫৪,০৫০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। এর মধ্যে ২৬,০৪,১৯,৪১২ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চলগুলির কাছে এখনও ৩,০৬,৩৪,৬৩৮ টি টিকার ডোজ আছে।
আগামী ৩ দিনের মধ্যে রাজ্য ও কেন্দ্র শাসিত অঞ্চলগুলিকে ২৪,৫৩,০৮০ টি ডোজ সরবরাহ করা হবে ।
CG/CB
(Visitor Counter : 131
স্বাস্থ্যওপরিবারকল্যাণমন্ত্রক
চিকিৎসাধীন সংক্রমিতদের থেকে ৯৬,০০০জন বেশী সুস্থ হয়ে উঠেছেন
কোভিড-১৯-এ সুস্থ হয়ে ওঠার হার বৃদ্ধি পেয়েছে ৫৮.২৪%
নতুনদিল্লী, ২৬ জুন, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করায় তার সুফল পাওয়া যাচ্ছে।
চিকিৎসাধীন সংক্রমিতদের থেকে ৯৬,০০০জন বেশী সুস্থ হয়ে উঠেছেন।
কোভিড সংক্রমিতদের সুস্থ হয়ে ওঠার হারও ক্রমশ বৃদ্ধি পেয়ে হয়েছে ৫৮.২৪ শতাংশ। ১৩,৯৪০ জন রোগী গত ২৪ ঘন্টায় সুস্থ হয়েছেন। দেশে মোট ২,৮৫,৬৩৬ জন সুস্থ হয়েছেন। বর্তমানে ১,৮৯,৪৬৩ জন কোভিড-১৯এ সংক্রমিত রোগী চিকিৎসকদের তত্ত্বাবধানে রয়েছেন।
নমুনা পরীক্ষা করার জন্য দেশে পরীক্ষাগারের সংখ্যা বৃদ্ধি করার উদ্যোগ অব্যাহত রয়েছে।আই সি এম আর ১১টি নতুন পরীক্ষাগারকে যুক্ত করেছে। সরকারী পরীক্ষাগার ৭৩৭টি ও বেসরকারি পরীক্ষাগার ২৭৯টি ౼অর্থাৎ মোট ১০১৬টি পরীক্ষাগার এই মুহূর্তে দেশের নানা প্রান্তে রয়েছে। এর মধ্যে ৩৫৯টি সরকারী ও ২০১টি বেসরকারী পরীক্ষাগারে  রিয়েল টাইম পিসিআরের মাধ্যমে , ৩৪৬টি সরকারি ও ২৩টি বেসরকারী পরীক্ষাগারে  এবং ট্রুন্যাটের মাধ্যমে ৩২টি সরকারি ও ৫৫টি বেসরকারী পরীক্ষাগারে  সিবিন্যাটের মাধ্যমে নমুনা পরীক্ষা করা হচ্ছে।
গত ২৪ ঘন্টায় ২,১৫,৪৪৬টি নমুনা পরীক্ষা হয়েছে, যার পরিমাণ দৈনিক হিসেবে সর্বোচ্চ। এ পর্যন্ত দেশে মোট ৭৭,৭৬,২২৮টি নমুনার পরীক্ষা হয়েছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
CG/CB
(
রেলমন্ত্রক
ফ্লেক্সি ফেয়ার প্রকল্পের পুনর্গঠন
নয়াদিল্লি, ১ নভেম্বর, ২০১৮
ট্রেন সফরের ক্ষেত্রে ভাড়ায় যাত্রীদের সুবিধা দিতে ২০১৬-র ৯ই সেপ্টেম্বর ফ্লেক্সি ফেয়ার প্রকল্প শুরু হয়। প্রকল্পের দরুণ রেলের রাজস্ব বৃদ্ধি পেলেও প্রথম দিকে যাত্রী সংখ্যায় ঘাটতি দেখা দেয়। পরে অবশ্য যাত্রী সংখ্যা ধীরে ধীরে বাড়তে থাকে। ফ্লেক্সি ফেয়ার ব্যবস্থাকে আরও যুক্তিসঙ্গত করে তুলতে আট সদস্যের একটি কমিটি গঠন করা হয়। কমিটিকে ফ্লেক্সি ফেয়ার ব্যবস্থা পর্যালোচনা এবং একে আরও যাত্রীবান্ধব করে তোলার দায়িত্ব দেওয়া হয়। কমিটির সুপারিশের পাশাপাশি, কম্পট্রোলার অ্যান্ড অডিটর জেনারেলের রিপোর্ট এবং যাত্রী প্রতিনিধিদের মতামতের ভিত্তিতে ফ্লেক্সি ফেয়ার ব্যবস্থা পর্যালোচনা করা হয়।এই প্রেক্ষিতে ভারতীয় রেল ফ্লেক্সি ফেয়ার ব্যবস্থা পর্যালোচনা করে নিম্নলিখিত পরিবর্তন নিয়ে এসেছে:
· গত বছর যে সমস্ত ট্রেনে মাসিক ভিত্তিতে যাত্রী সংখ্যা গড় ৫০ শতাংশের কম ছিল সেই ট্রেনগুলিতে ফ্লেক্সি ফেয়ার ব্যবস্থা তুলে দেওয়া হচ্ছে। এরকম ট্রেনের সংখ্যা ১৫টি।
· গত বছর যে সমস্ত ট্রেনে মাসিক ভিত্তিতে ট্রেনের যাত্রী সংখ্যা গড় ৫০ থেকে ৭৫ শতাংশ ছিল, সেই সমস্ত ট্রেনে যে তিন মাস কম যাত্রী সফর করেন, সেই সময় ফ্লেক্সি ফেয়ার প্রত্যাহার করা হয়েছে। এই ধরণের ট্রেনের সংখ্যা ৩২।
· সমস্ত শ্রেণীতে বর্তমানের সর্বোচ্চ ঊর্ধ্বসীমা ১.৫ গুণ থেকে কমিয়ে ১.৪ গুণ করা হচ্ছে।
· টু-টিয়ার, থ্রি-টিয়ার ও চেয়ারকার শ্রেণীতে যাত্রী সংখ্যা বাড়াতে ফ্লেক্সি ফেয়ারযুক্ত সমস্ত ট্রেনে এবং যাত্রা শুরুর চারদিন আগে পর্যন্ত হামসফর ট্রেনগুলির যে নির্দিষ্ট শ্রেণীতে যাত্রী সংখ্যা ৬০ শতাংশের কম থাকে, সেসব ক্ষেত্রে শেষ ভাড়ায় ২০ শতাংশ ছাড় দেওয়া হবে। এছাড়াও, ৭০ শতাংশ পর্যন্ত যাত্রী সংখ্যার ক্ষেত্রে ২০ শতাংশ, ৭০ থেকে ৮০ শতাংশ পর্যন্ত যাত্রী সংখ্যার ক্ষেত্রে ১০ শতাংশ ছাড় দেওয়া হবে।
· যাত্রী সংরক্ষণ ব্যবস্থায় প্রয়োজনীয় পরিবর্তন করার পর আগাম সংরক্ষণ সময়সীমা, অর্থাৎ চার মাস সময়সীমা থেকে ভাড়ায় এই পরিবর্তনগুলি কার্যকর করা হবে।
গত বছর  যে ১৫টি ট্রেনে মাসিক ভিত্তিতে যাত্রী সংখ্যা গড় ৫০ শতাংশের কম ছিল সেই ট্রেনগুলিতে ফ্লেক্সি ফেয়ার ব্যবস্থা তুলে দেওয়ার সিদ্ধান্ত হয়েছে। এই ১৫টি ট্রেনের মধ্যে হাওড়া-পুরী শতাব্দী এক্সপ্রেস  ট্রেনটিও রয়েছে। একইভাবে, গত বছর  যে ৩২টি ট্রেনে মাসিক ভিত্তিতে ট্রেনের যাত্রী সংখ্যা গড় ৫০ থেকে ৭৫ শতাংশ ছিল, সেই সমস্ত ট্রেনে যে তিন মাস কম যাত্রী সফর করেন, সেই সময় ফ্লেক্সি ফেয়ার প্রত্যাহার করার সিদ্ধান্ত হয়েছে। এই শ্রেণীর ট্রেনগুলির মধ্যে নিউ জলপাইগুড়ি-হাওড়া শতাব্দী এক্সপ্রেস  ট্রেনটিও রয়েছে।
CG/BD/DM/…
(Visitor Counter : 125
ক্ষুদ্র, অতিক্ষুদ্রওমাঝারিশিল্পমন্ত্রক
আত্মনির্ভর ভারত প্যাকেজ
নয়াদিল্লি, ৮ ডিসেম্বর ২০২২
সরকার ক্ষুদ্র, মাঝারি ও অণু শিল্প  ক্ষেত্রকে সমর্থন করতে আত্মনির্ভর ভারত প্যাকেজের আওতায় বেশ কয়েকটি উদ্যোগ নিয়েছে। এর মধ্যে রয়েছে –
১) এমএসএমই ক্ষেত্র সহ বিভিন্ন ক্ষেত্রের ব্যবসার জন্য জরুরি ক্রেডিট লাইন গ্যারান্টি স্কিম -এর অধীনে ৫ লক্ষ কোটি টাকার সমান্তরাল বিনামূল্যে ঋণ।
২) এমএসএমই আত্মনির্ভর ভারত তহবিলের মাধ্যমে ৫০ হাজার কোটি টাকার ইক্যুইটি সংযুক্তিকরণ।
৩) এমএসএমই ক্ষেত্রের জন্য নতুন সংশোধিত মানদণ্ড।
৪) ২০০ কোটি টাকা পর্যন্ত ক্রয়ের ক্ষেত্রে বিশ্বব্যাপী দরপত্র নেই।
৫) বাণিজ্যে সরলীকরণের জন্য এমএসএমই ক্ষেত্রের ‘উদ্যম নিবন্ধন’
৬) এমএসএমই ক্ষেত্রের নানান অভাব-অভিযোগ সহ ই-প্রশাসন ব্যবস্থার নানান দিক বিচার-বিবেচনা করতে ২০২০-র জুন মাস থেকে অনলাইন পোর্টাল ‘চ্যাম্পিয়নস’-এর সূচনা হয়েছে।
এমএসএমই ক্ষেত্রের তাঁত, হস্তশিল্প এবং কৃষি-ভিত্তিক উৎপাদনের সংখ্যা এবং এই ধরনের কাজে নিযুক্ত মহিলাদের সংখ্যার বিস্তারিত বিবরণ থেকে দেখা যায় যে পশ্চিমবঙ্গে ৪৭,১৯৯টি সংস্থা নথিভুক্ত হয়েছে। এতে ২ লক্ষ ৪৬ হাজার ১১৫ জন মহিলা কাজ করেন। ত্রিপুরায় নথিভুক্ত সংস্থার সংখ্যা ১,০৪৫। এতে নিযুক্ত রয়েছে ৫,৩০৪ জন মহিলা কর্মী। সারা দেশে মোট ১৫ লক্ষ ৭ হাজার ১২৮টি নথিভুক্ত করা কেন্দ্র রয়েছে। তাতে মহিলা কর্মীর মোট সংখ্যা ৪৩ লক্ষ ১৫ হাজার ৭৫৯।
লোকসভায় এক লিখিত প্রশ্নের জবাবে ক্ষুদ্র, মাঝারি ও অণু শিল্প দপ্তরের মন্ত্রী শ্রী ভানু প্রতাপ সিং এই তথ্য জানান।
(PG/PM/DM/
ভূ-বিজ্ঞানমন্ত্রক
প্রবল সামুদ্রিক ঘূর্ণিঝড় ‘তিতলি’র জন্য উত্তর অন্ধ্রপ্রদেশ ও দক্ষিণ ওড়িশার উপকূলবর্তী জেলাগুলিতে লাল সতর্কবার্তা জারি
নয়াদিল্লি, ১০ অক্টোবর, ২০১৮
পশ্চিম-মধ্য বঙ্গোপসাগরে সৃষ্ট প্রবল সামুদ্রিক ঘূর্ণিঝড় ‘তিতলি’ ঘন্টায় প্রায় ১৪ কিলোমিটার গতিতে উত্তর অভিমুখে এগিয়ে আজ সকালের দিকে পশ্চিম-মধ্য বঙ্গোপসাগরের ওপর অবস্থান করছিল। বর্তমানে প্রবল এই সামুদ্রিক ঘূর্ণিঝড়টি ওড়িশার গোপালপুর থেকে প্রায় ৩২০ কিলোমিটার দক্ষিণ দক্ষিণ-পূর্বে এবং অন্ধ্রপ্রদেশের কলিঙ্গপত্তনম থেকে প্রায় ২৭০ কিলোমিটার দক্ষিণ-পূর্বে রয়েছে। আগামী কয়েক ঘন্টায় এই ঘূর্ণিঝড়টি আরও ঘনিভূত হয়ে অতি তীব্র সামুদ্রিক ঘূর্ণিঝড়ে পরিণত হওয়ার সম্ভাবনা রয়েছে।
আগামীকাল  সকাল নাগাদ ঘূর্ণিঝড় ‘তিতলি’ উত্তর উত্তর-পশ্চিম অভিমুখে অগ্রসর হয়ে গোপালপুর ও কলিঙ্গপত্তনমের মধ্য দিয়ে ওড়িশা ও সংলগ্ন উত্তর অন্ধ্রপ্রদেশ উপকূল অতিক্রম করবে। স্থলভূমিতে ঢোকার পর ঘূর্ণিঝড়টি উত্তর-পূর্ব দিকে বাঁক নিয়ে ওড়িশা অতিক্রম করে গাঙ্গেয় পশ্চিমবঙ্গের দিকে অগ্রসর হবে। ধীরে ধীরে ঘূর্ণিঝড়টি দুর্বল হয়ে পড়ারও সম্ভাবনা রয়েছে।
প্রবল সামুদ্রিক ঘূর্ণিঝড় ‘তিতলি’র জন্য অন্ধ্রপ্রদেশের উত্তরাঞ্চলের বিভিন্ন জেলা এবং দক্ষিণ ওড়িশার উপকূলবর্তী জেলাগুলির জন্য লাল সতর্কবার্তা জারি করা হয়েছে। কেন্দ্রীয় ভূ-বিজ্ঞান মন্ত্রী ডঃ হর্ষ বর্ধন গত সন্ধ্যায় এক জরুরি বৈঠকে ঘূর্ণিঝড়ের পরিস্থিতি পর্যালোচনা করেন। ঘূর্ণিঝড়ের বর্তমান পরিস্থিতির ওপরও বিশেষভাবে নজর রাখা হচ্ছে।
CG/BD/DM/…
(Visitor Counter : 83
ক্রেতা, খাদ্যএবংগণবন্টনমন্ত্রক
আর্থিক দিক থেকে পিছিয়ে পড়া শ্রেণী এবং দুস্থ মানুষকে জাতীয় খাদ্য সুরক্ষা আইনের আওতায় রেশন কার্ড বন্টনের জন্য বিশেষ অভিযান গ্রহণে রাজ্য / কেন্দ্রশাসিত অঞ্চলগুলিকে পরামর্শ কেন্দ্রের
নয়াদিল্লি, ৩ জুন, ২০২১
কোভিড-১৯ মহামারীর বর্তমান পরিস্থিতির প্রেক্ষিতে সমাজের দুর্বলতর শ্রেণীর মানুষের পাশাপাশি দুস্থ মানুষদের জাতীয় খাদ্য সুরক্ষা আইনের আওতায় নিয়ে এসে যোগ্য ব্যক্তিদের চিহ্নিত করা অত্যন্ত জরুরি হয়ে উঠেছে। এই প্রেক্ষিতে কেন্দ্রীয় খাদ্য ও গণবন্টন মন্ত্রক গতকাল সমস্ত রাজ্য ও কেন্দ্রশাসিত অঞ্চলগুলিকে এক পরামর্শ জারি করে বলেছে, জাতীয় খাদ্য সুরক্ষা আইনের আওতায় আর্থিক দিক থেকে পিছিয়ে পড়া শ্রেণীর মানুষ এবং দুস্থ ব্যক্তিদের চিহ্নিত করে তাঁদের রেশন কার্ড বন্টনের জন্য বিশেষ অভিযান গ্রহণ করতে হবে। দপ্তরের ওই পরামর্শে আরও বলা হয়েছে, শহর এবং গ্রামাঞ্চলে যোগ্য ব্যক্তিদের কর্মসূচির আওতায় নিয়ে এসে প্রাপ্য সুযোগ-সুবিধা পৌঁছে দিতে হবে।
দপ্তরের পক্ষ থেকে আরও বলা হয়েছে, সমাজের সর্বাধিক অসুরক্ষিত এবং দুর্বলতর শ্রেণীর মানুষ যেমন ফুটপথবাসী, বর্জ্য থেকে কাগজ ও অন্যান্য সামগ্রী সংগ্রহকারী, হকার, রিক্সাচালক প্রভৃতি শ্রেণীর মানুষকে এই সুবিধা পৌঁছে দিতে হবে। এজন্য জাতীয় খাদ্য সুরক্ষা আইনের আওতায় যোগ্য ব্যক্তি / পরিবারগুলিকে চিহ্নিতকরণের দায়িত্ব সংশ্লিষ্ট রাজ্য / কেন্দ্রশাসিত অঞ্চলের।
CG/BD/DM
(Visitor Counter : 153
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১২ মার্চ, ২০২২
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ১৭৯.৯১ কোটি টিকার ডোজ দেওয়া হয়েছে
ভারতের সক্রিয়ভাবে আক্রান্তের সংখ্যা ৪০,৫৫৯
সক্রিয়ভাবে আক্রান্তের পরিমাণ ০.০৯ শতাংশ
বর্তমানে আরোগ্যের হার ৯৮.৭১ শতাংশ
গত ২৪ ঘন্টায় ৩,৬১৪ জন নতুন করে আক্রান্ত হয়েছেন
গত ২৪ ঘন্টায় ৫ হাজার ১৮৫ জন আরোগ্য হয়ে উঠেছেন, আরোগ্যের সংখ্যা মোট বেড়ে হয়েছে ৪ কোটি ২৪ লক্ষ ৩১ হাজার ৫১৩
সাপ্তাহিক ভিত্তিতে আক্রান্তের হার ০.৫২ শতাংশ
দৈনিক আক্রান্তের হার ০.৪৪ শতাংশ
এ পর্যন্ত ৭৭.৭৭ কোটি নমুনা পরীক্ষা করা হয়েছে
গত ২৪ ঘন্টায় ৮,২১,১২২ টি নমুনা পরীক্ষা করা হয়েছে
CG/ SB
(Visitor Counter : 88
শিল্পওবাণিজ্যমন্ত্রক
‘মেক ইন ইন্ডিয়া’ কর্মসূচির প্রসারে ও আত্মনির্ভর ভারত গড়ে তুলতে সরকারি ই-মার্কেট প্লেস ব্যবস্থায় বিক্রেতাদের জন্য পণ্য উৎপাদক সংশ্লিষ্ট দেশের নাম উল্লেখ করা বাধ্যতামূলক করা হয়েছে
নয়াদিল্লি, ২৩ জুন, ২০২০
কেন্দ্রীয় বাণিজ্য ও শিল্প মন্ত্রকের অধীন বিশেষ কর্মসূচি সরকারি ই-মার্কেট প্লেস  ব্যবস্থায় সমস্ত নতুন পণ্যের রেজিস্ট্রেশনের সময় পণ্যটি কোন দেশের, তা বিক্রেতাদের পক্ষ থেকে উল্লেখ করা বাধ্যতামূলক করা হয়েছে। এছাড়াও, যে সমস্ত বিক্রেতা সরকারি ই-মার্কেট প্লেস ব্যবস্থায় নতুন এই বিধি চালু করার পূর্বে তাদের পণ্য সংক্রান্ত বিবরণ ইতিমধ্যেই উল্লেখ করেছে, সেই সমস্ত ক্ষেত্রে বিক্রেতাদেরকে পুনরায় সংশ্লিষ্ট পণ্যটি কোন দেশের, তা স্পষ্টভাবে উল্লেখ করার জন্য সুস্পষ্ট বার্তা দেওয়া হচ্ছে। যদি কোনও বিক্রেতা পণ্যটি সম্পর্কে সংশ্লিষ্ট দেশের নাম উল্লেখ না করেন, সেক্ষেত্রে পণ্যটিকে সরকারি ই--মার্কেট প্লেস ব্যবস্থা থেকে সরিয়ে ফেলা হবে। ‘মেক ইন ইন্ডিয়া’ কর্মসূচির প্রসারে এবং আত্মনির্ভর ভারত গড়ে তুলতে এই পদক্ষেপ গ্রহণ করা হয়েছে।
সরকারি ই-মার্কেট প্লেস ব্যবস্থায় পণ্যটি কোন দেশের তার নাম উল্লেখ করার নিয়মের ফলে স্থানীয় পণ্যের ব্যবহারের হিসাবও পাওয়া যাবে। সবচেয়ে গুরুত্বপূর্ণ হ’ল – ক্রেতারা কেবল সেই সমস্ত পণ্যই ক্রয় করতে পারবেন, যেখানে ৫০ শতাংশ পর্যন্ত স্থানীয় কাঁচামাল ব্যবহার করা হয়েছে।
সরকারি ই-মার্কেট প্লেস ব্যবস্থার সূচনার সময় থেকেই ‘মেক ইন ইন্ডিয়া’র কর্মসূচির প্রসারে গুরুত্ব দেওয়া হয়ে আসছে। এই ব্যবস্থার মাধ্যমে সরকারি সংগ্রহ প্রক্রিয়াতেও স্থানীয় ছোট মাপের বিক্রেতাদেরও অংশগ্রহণের সুযোগ বেড়েছে। এমনকি, সরকারি সংগ্রহ প্রক্রিয়ায় ক্ষুদ্র ও মাঝারি শিল্প সংস্থাগুলি থেকে নির্দিষ্ট পরিমাণ সংগ্রহ বাধ্যতামূলক করা হয়েছে। সরকারি ই-মার্কেট ব্যবস্থার ফলে দ্রুত, কার্যকর, স্বচ্ছ উপায়ে এবং স্বল্প খরচে সংগ্রহ সহজ হয়েছে, বিশেষ করে কোভিড-১৯ মহামারীর বিরুদ্ধে লড়াইয়ে যখন সরকারি প্রতিষ্ঠানগুলির পণ্য পরিষেবা দ্রুত পৌঁছে যাওয়া দরকার। উল্লেখ করা যেতে পারে, কেন্দ্রীয় অর্থ মন্ত্রক জেনারেল ফিনান্সিয়াল রুল ২০১৭’তে নতুন ১টি ধারা যুক্ত করে সরকারি ব্যবহারকারীদের দ্বারা সরকারি ই-মার্কেট প্লেস ব্যবস্থার মাধ্যমে সংগ্রহ প্রক্রিয়াকে স্বীকৃতি দেওয়া হয়েছে এবং যে কোনও ধরনের সংগ্রহের জন্য ই-মার্কেট প্লেস ব্যবস্থা থেকে প্রয়োজনীয় পণ্য পরিষেবা সংগ্রহ বাধ্যতামূলক করা হয়েছে।
(CG/BD/SB
প্রধানমন্ত্রীরদপ্তর
প্রাক্তন প্রধানমন্ত্রী শ্রী রাজীব গান্ধীর জন্মবার্ষিকীতে প্রধানমন্ত্রী'র শ্রদ্ধাজ্ঞাপন
নতুন দিল্লি, ২০ আগস্ট, ২০২০
দেশের প্রাক্তন প্রধানমন্ত্রী শ্রী রাজীব গান্ধীর জন্মবার্ষিকীতে শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় প্রধানমন্ত্রী বলেছেন, "প্রাক্তন প্রধানমন্ত্রী শ্রী রাজীব গান্ধীজীর জন্মবার্ষিকীতে তাঁর প্রতি শ্রদ্ধা জানাই।"
(CG/SS
প্রতিরক্ষামন্ত্রক
তামিলনাড়ু ও উত্তরপ্রদেশের প্রতিরক্ষা করিডর তৈরিতে সুইডিশ সংস্থাগুলিকে বিনিয়োগের আহ্বান জানিয়েছেন প্রতিরক্ষা মন্ত্রী
নতুন দিল্লি, ৮ জুন, ২০২১
‘বৃদ্ধি ও সুরক্ষার জন্য বিনিয়োগের সুযোগ’ – শীর্ষক বিষয়ের ওপর ভারত-সুইডেন প্রতিরক্ষা শিল্প সহযোগিতা ক্ষেত্রে আজ একটি ওয়েবিনারের আয়োজন করা হয় । প্রতিরক্ষা মন্ত্রকের আওতাধীন প্রতিরক্ষা সরঞ্জাম উৎপাদন দফতর, ভারতীয় প্রতিরক্ষা উৎপাদন ও ভারতীয় প্রতিরক্ষা নির্মাতা সংস্থা এবং সুইডিশ সুরক্ষা ও প্রতিরক্ষা শিল্প দফতরের উদ্যোগে এই ওয়েবিনারের আয়োজন করা হয় । এই ওয়েবিনারের প্রধান অতিথি হিসেবে উপস্থিত ছিলেন ভারতের প্রতিরক্ষা মন্ত্রী শ্রী রাজনাথ সিং এবং সুইডেনের প্রতিরক্ষা মন্ত্রী মিঃ পিটার হাল্টকভিস্ট ।
উদ্বোধনী ভাষণে প্রতিরক্ষা মন্ত্রী শ্রী রাজনাথ সিং জানান যে, প্রধানমন্ত্রী নরেন্দ্র মোদীর নেতৃত্বে ভারত সরকার প্রতিরক্ষা ক্ষেত্রে বেশ কয়েকটি গুরুত্বপূর্ণ সংস্কারমূলক সিদ্ধান্ত নিয়েছে । এরফলে দেশের ভেতরে এবং বাইরে প্রতিরক্ষা শিল্পের চাহিদা বৃদ্ধি পেয়েছে । ‘আত্মনির্ভর ভারত অভিযান’ – এর মূল মন্ত্রই হল ‘মেক ইন ইন্ডিয়া’ এবং ‘মেক ফর দ্য ওয়ার্ল্ড’ । তিনি বলেন এই অভিযানে প্রতিরক্ষা ক্ষেত্রে উন্নতিসাধনের একাধিক পরিকল্পনা গ্রহণ করা হয়েছে । পাশাপাশি ভারত ও বিশ্বের জন্য আন্তর্জাতিক মানের প্রতিরক্ষা সরঞ্জাম উৎপাদনের লক্ষ্য নেওয়া হয়েছে । শ্রী সিং বলেন, প্রতিরক্ষা সরঞ্জাম ক্রয় প্রক্রিয়া – ২০২০ –তে বেশকিছু পরিবর্তন নিয়ে আসা হয়েছে । দেশীয় প্রতিরক্ষা সরঞ্জাম উৎপাদন ক্ষেত্রে উৎসাহ জোগাতে এবং প্রতিরক্ষা উৎপাদন কেন্দ্র হিসেবে ভারতকে তুলে ধরতেই এই উদ্যোগ নেওয়া হয়েছে । তিনি আরও জানান, প্রতিরক্ষা সরঞ্জাম ক্রয় প্রক্রিয়া – ২০২০-তে প্রত্যক্ষ বিদেশী বিনিয়োগে ছাড়পত্র দেওয়া হয়েছে । প্রতিরক্ষা মন্ত্রী উত্তরপ্রদেশ এবং তামিলনাড়ুতে প্রতিরক্ষা করিডর গড়ে তোলার ক্ষেত্রে সুইডিশ সংস্থাগুলিকে বিনিয়োগের আহ্বান জানান । তিনি বলেন, ভারতে উচ্চ দক্ষ কর্মী রয়েছে । ভারত ও সুইডেনের অংশিদারিত্বে ভারতীয় প্রতিরক্ষা শিল্পের বিকাশ সম্ভবপর বলেও উল্লেখ করেন তিনি । পারস্পরিক স্বার্থের ক্ষেত্রে সুইডিশ সংস্থাগুলির সঙ্গে সহযোগিতা রাখা ভারত সরকারের অন্যতম লক্ষ্য বলেও জানান তিনি ।
অনুষ্ঠানে শ্রী রাজনাথ সিং ‘ভারতীয় প্রতিরক্ষা উৎপাদন সংস্থার সদস্য পরিচালনবর্গ ২০২০-২১-ভারতে প্রতিরক্ষা ও মহাকাশ ক্ষেত্রে সামগ্রিক পর্যালোচনা’ বিষয়ে একটি বইয়েরও প্রকাশ করেন । এই বইয়ে প্রতিরক্ষা ও মহাকাশ ক্ষেত্রে কাজ করা দক্ষ ৪৩৭টি সংস্থার বিভিন্ন তথ্য তুলে ধরা হয়েছে । এরফলে বিশ্বের বিভিন্ন প্রান্তে প্রতিরক্ষা ক্ষেত্রে যুক্ত সম্প্রদায় খুব সহজেই ভারতীয় প্রতিরক্ষা শিল্প ও পরিষেবা সম্পর্কে তথ্য জানতে পারবেন ।
CG/SS/RAB
(Visitor Counter : 170
স্বরাষ্ট্র মন্ত্রক
প্রধানমন্ত্রীর “নাশকতা মুক্ত সমৃদ্ধ উত্তর পূর্বাঞ্চল”–এর স্বপ্ন বাস্তবায়ন এবং নাগা শান্তি চুক্তির দিকে গুরুত্বপূর্ণ এক ধাপ এগোনোর জন্য কেন্দ্রীয় স্বরাষ্ট্র ও সহযোগিতা মন্ত্রী শ্রী অমিত শাহর নেতৃত্বে কেন্দ্রের ন্যাশনাল সোশ্যালিস্ট কাউন্সিল অফ নাগাল্যান্ড  নিকি গোষ্ঠীর সঙ্গে অস্ত্র বিরতি চুক্তি
নতুন দিল্লি, ৮ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর “নাশকতা মুক্ত সমৃদ্ধ উত্তর পূর্বাঞ্চল”–এর স্বপ্ন বাস্তবায়ন এবং নাগা শান্তি চুক্তির দিকে গুরুত্বপূর্ণ এক ধাপ এগোনোর জন্য কেন্দ্রীয় স্বরাষ্ট্র ও সহযোগিতা মন্ত্রী শ্রী অমিত শাহর নেতৃত্বে কেন্দ্র, ন্যাশনাল সোশ্যালিস্ট কাউন্সিল অফ নাগাল্যান্ড  নিকি গোষ্ঠীর সঙ্গে অস্ত্র বিরতি চুক্তি স্বাক্ষর করেছে। আজ ৮ই সেপ্টেম্বর থেকে ১ বছরের মেয়াদে এই চুক্তি কার্যকর থাকবে। এনএসসিএন  নিকি গোষ্ঠীর ২০০ জনের বেশি সদস্য ৮৩টি অস্ত্র সহ আত্মসমর্পণ করে শান্তি প্রক্রিয়ায় যোগ দিয়েছেন। অস্ত্র বিরতি চুক্তি এবং চুক্তির নিয়মাবলী আজ স্বাক্ষর হয়েছে। এর আগে কেন্দ্র এনএসসিএন  –এর সঙ্গে একটি আলোচনার জন্য চুক্তি স্বাক্ষর করেছে। এছাড়াও এনএসসিএন , এনএসসিএন  এবং এনএসসিএন  খাংঙ্গো গোষ্ঠীর সঙ্গেও অস্ত্র বিরতি চুক্তি স্বাক্ষরিত হয়েছে।
ত্রিপুরায় ৪৪ টি অস্ত্র জমা দিয়ে এনএলএফটি  –র ৮৮জন সদস্য সমাজের মূল স্রোতে ফিরে আসেন। এই গোষ্ঠীর সঙ্গে আগস্ট মাসে একটি চুক্তি স্বাক্ষরিত হয়। গত বছরের জানুয়ারী মাসে বোড়ো চুক্তি স্বাক্ষরিত হয়। সেই সময়ে এনডিএফবি –র সমস্ত গোষ্ঠীর ২২৫০ জন সদস্য ৪২৩টি অস্ত্র এবং বিপুল পরিমাণে গোলাবারুদ নিয়ে আসাম প্রশাসনের কাছে আত্মসমর্পণ করে ও সমাজের মূল স্রোতে ফিরে আসে। ২৩শে ফেব্রুয়ারী আসামের কার্বি সম্প্রদায়ের আত্মগোপনে থাকা ১০৪০ জন নেতা ও কর্মী ৩৩৮টি অস্ত্র সহ আত্মসমর্পণ করে। এর পর চৌঠা সেপ্টেম্বর কার্বি আংলং চুক্তি স্বাক্ষরিত হয়।
CG/CB/SFS
(Visitor Counter : 154
স্বাস্থ্যওপরিবারকল্যাণমন্ত্রক
ভারতের আরও একটি অপ্রত্যাশিত সাফল্য, আক্রান্তের সংখ্যা দ্বিগুণ হওয়ার সময় বেড়ে প্রায় ৭৩ দিন
শতাংশের হিসেবে আক্রান্তের সংখ্যা আরও কমেছে; এই সংখ্যা এখন প্রায় ১১ শতাংশ
নয়াদিল্লি, ১৫ অক্টোবর, ২০২০
ভারতে লাগাতার আরোগ্য লাভের সংখ্যা দ্রুতগতিতে বৃদ্ধি পাচ্ছে। একইভাবে আক্রান্তের সংখ্যাও ধারাবাহিকভাবে কমছে। এর ফলে, আক্রান্ত হওয়ার সময় বেড়ে দ্বিগুণ হয়েছে। এখন আক্রান্তের হওয়ার সময় বেড়ে হয়েছে প্রায় ৭৩ দিন । এর ফলে, দৈনিক ভিত্তিতে আক্রান্তের সংখ্যা ক্রমশ কমছে এবং স্বাভাবিকভাবেই আক্রান্ত হওয়ার সময়েও বৃদ্ধি হচ্ছে।
ভারতে আগস্টের মাঝামাঝি আক্রান্তের সংখ্যা দ্বিগুণ হওয়ার হার ছিল ২৫.৫ দিন। এই হার এখন বেড়ে প্রায় ৭৩ দিনে পৌঁছেছে। রাজ্য ও কেন্দ্রশাসিত অঞ্চলগুলির সমন্বয়মূলক প্রয়াস গ্রহণের ফলে এবং কেন্দ্রীয় সরকারের উপযুক্ত রণকৌশল গ্রহণের মাধ্যমেই এই সাফল্য অর্জিত হয়েছে। অবশ্য, এই সাফল্যের পেছনে চিকিৎসক, আধা-চিকিৎসক ও কোভিড-১৯ মোকাবিলার কাজে যুক্ত অগ্রভাগে থাকা কর্মীদের নিঃস্বার্থ সেবা জড়িয়ে রয়েছে।
দেশে গত ২৪ ঘন্টায় ৮১,৫১৪ জন আরোগ্য লাভ করেছেন। এর ফলে, সুস্থতার সংখ্যা বেড়ে হয়েছে প্রায় ৬৪ লক্ষ। দৈনিক ভিত্তিতে আরোগ্য লাভের সংখ্যা বৃদ্ধি পাওয়ায় জাতীয় স্তরেও সুস্থতার হার বাড়ছে। বর্তমানে এই হার ৮৭.৩৬ শতাংশ।
১০টি রাজ্য ও কেন্দ্রশাসিত অঞ্চল থেকেই ৭৯ শতাংশ আরোগ্য লাভ করেছেন। সর্বাধিক ১৯ হাজারের বেশি আরোগ্য লাভ করেছেন মহারাষ্ট্র থেকে। এছাড়াও, একদিনেই ৮ হাজারের বেশি করোনা রোগী সুস্থ হয়েছে কর্ণাটকে।
বর্তমানে দেশে মোট আক্রান্তের ১১.১২ শতাংশ সুস্পষ্টভাবে করোনায় আক্রান্ত। আক্রান্তের সংখ্যা ৮ লক্ষ ১২ হাজার ৩৯০। এথেকেই প্রমাণিত হয়, গত এক সপ্তাহ ধরে মোট আক্রান্তের সংখ্যা ৯ লক্ষের নিচে রয়েছে।
দেশে গত ২৪ ঘন্টায় ৬৭,৭০৮ জন নতুন করে করোনায় আক্রান্ত হয়েছেন। এর মধ্যে ৭৭ শতাংশই আক্রান্ত হয়েছেন ১০টি রাজ্য ও কেন্দ্রশাসিত অঞ্চল থেকে। সর্বাধিক ১০ হাজারের বেশি আক্রান্তের খবর মিলেছে মহারাষ্ট্র থেকে। কর্ণাটক থেকে আক্রান্ত হয়েছেন ৯ হাজারের বেশি।
দেশে গত ২৪ ঘন্টায় করোনাজনিত কারণে ৬৮০ জনের মৃত্যু হয়েছে। এই পরিসংখ্যান থেকে সুস্পষ্ট হয় যে, গত ১২ দিন দেশে করোনায় মৃত্যুর সংখ্যা ১ হাজারের নিচে রয়েছে।
গত ২৪ ঘন্টায় যে ৬৮০ জনের মৃত্যু হয়েছে, তার মধ্যে প্রায় ৮০ শতাংশের মৃত্যুর খবর মিলেছে ১০টি রাজ্য ও কেন্দ্রশাসিত অঞ্চল থেকে। সর্বাধিক ১৫৮ জনের মৃত্যু হয়েছে মহারাষ্ট্রে।
CG/BD/DM
(